**ТЕХНИЧЕСКА СПЕЦИФИКАЦИЯ КЪМ КОНКУРС ЗА ГРАФИЧЕН СИМВОЛ (ЛОГО), НА БЪЛГАРСКОТО ПРЕДСЕДАТЕЛСТВО НА ОРГАНИЗАЦИЯТА ЗА ЧЕРНОМОРСКО ИКОНОМИЧЕСКО СЪТРУДНИЧЕСТВО (ОЧИС),   
01 ЮЛИ – 31 ДЕКЕМВРИ 2025 г.**

Настоящата техническа спецификация е част от документацията за участие в процедура за избор на графичен символ (лого), за Българското Председателството на Организацията за Черноморско икономическо сътрудничество 2025 г.

1. **КОНТЕКСТ**

България ще поеме председателството на Организацията за Черноморско икономическо сътрудничество в периода 1 юли- 31 декември 2025. Организацията за Черноморско икономическо сътрудничество (ОЧИС) е основен формат за регионално сътрудничество в Черноморския регион. Основана през 1992 г., тя обединява 13 страни членки, включително България, като един от съоснователите. ОЧИС работи за насърчаване на устойчивото икономическо развитие, екологична отговорност и културен обмен, укрепвайки връзките между държавите в региона.

България ще поеме председателството на ОЧИС в периода 1 юли – 31 декември 2025 г., като ще се фокусира върху екологични, икономически и културни приоритети в контекста на сложни регионални и глобални предизвикателства.

* 1. **Цел на конкурса**

Да се създаде обща визуална идентичност за събитията, свързани с Българското председателство на ОЧИС, която да отразява приоритетите и визията за бъдещето на региона. Логото ще се използва в комуникационни материали на множество институции и канали – печатни, аудио и видео материали, както и в дигиталното пространство. То трябва да бъде разпознаваемо и да отразява ключовите послания на Председателството.

* 1. **Основни послания**

1. **Опазване на околната среда и управление на морските ресурси за устойчиво развитие**

* Подкрепа на регионални проекти за устойчиво рибарство и аквакултури, намаляване на замърсяването и опазване на морското биоразнообразие.
* Насърчаване на политиките за зелена енергия и кръгова икономика, интегриране на устойчивостта в плановете за икономическо възстановяване.

1. **Културно-образователен обмен и туризъм**

* Задълбочаване на диалога в областта на културата и образованието;
* Сътрудничество в областта на туризма.

1. **Регионална устойчивост и управление на кризи**

* Сътрудничество в областта на готовността и реакцията при бедствия, повишаване на регионалния капацитет за управление на кризи.

1. **Сътрудничество с ЕС и други международни регионални организации**
   1. **Мото:** „**Collective Commitment in the Black Sea Region“.**

В реализацията на програмата на Председателството е планирано да се включат множество български институции като водещо е Министерството на външните работи. В тази връзка Министерството на външните работи организира провеждането на конкурс – открита процедура за изработване на графичен символ (лого), катопровеждането на подобен конкурс е стандарт за държавната администрация.

1. **ПРЕДМЕТ НА КОНКУРСА**

Предметът на конкурса обхваща изработване на графичен символ (лого), за Програмата на Българското председателство ОЧИС през втората половина на 2025 година.

1. **ЦЕЛИ** 
   1. **Основна цел**

Да се създаде обща визуална идентичност на програмата на Българското председателство на ОЧИС, като централните визуални елементи в нея ще бъдат задължителни за всички елементи от комуникационната програма. Това да бъде постигнато чрез създаване на графичен символ (лого), наричан по-нататък за краткост лого. Неговото използване ще спомогне за бързото и лесно асоцииране на всички инициативи и дейности в хода на Българското председателство.

Логото ще се използва в материали за всички комуникационни канали – печатни, аудио и видео материали и послания в телевизия, радио, интернет и дигитално пространство, свързани с периода на Председателството.

* 1. **Специфични цели**

Визуалната идентичност има за цел да се подчертае ангажираността и ролята на България в ОЧИС.

1. **ИЗИСКВАНИЯ КЪМ ПРЕДЛОЖЕНИЯТА** 
   1. Предложенията трябва да бъдат авторски[[1]](#footnote-1), оригинални[[2]](#footnote-2), новаторски, разпознаваеми и асоциативни, като всеки кандидат може да участва с до 3 (три) проекта.
   2. Предложенията трябва да са съобразени с целта на конкурса, да са свързани с целите, заложени в програмата на Българското председателство на ОЧИС - 2025
   3. Проектите следва да отразяват идеята, че за България е ангажиран участник в процеса на сътрудничество в Черноморския регион и в рамките на своето Председателство и избраните приоритети ще работи за неговото развитие.
   4. Запазеният знак трябва да съдържа графичен образ и да позволяват допълването със слоган на български и английски език;
   5. Да включва ключови елементи като: географски контури, очертания на Черно море или региона; символи на сътрудничество; визуални символи на морска тема; българска символика - трикольор и други символи.
   6. Няма ограничения по отношение на цветовата схема, желателно е обаче да включва цветовете на българския трикольор.;
   7. Всяко предложение трябва да се предостави на хартиен и електронен носител и в няколко различни варианта – пълноцветен, черно-бял, негативен, с контури и върху плътна едноцветна основа;
   8. Електронният носител трябва да съдържа файлове в JPG (min 2500 px по дългата страна, резолюция 300 dpi) или PDF формат, СMYK, А3, 300 dpi, RGB, А3, 300 dpi. Общият размер на всички файлове не трябва да надхвърля 8 МВ;
   9. На хартиен носител предложението за лого трябва да е разпечатано в А4 формат в два размера – 1:1 и 3:1;

Кандидатите трябва да предоставят кратко описание и обосновка на идеята за предложеното лого и слоган на шрифт „Times New Roman“, размер 12, в Word формат (до 1800 знака) и най-основните технически характеристики – използван шрифт, цветове (CMYK, AdobeRGB) и пропорции на графичната и текстовата част от логото;

Логото трябва да може да бъде разработено в цялостна система за визуална идентичност – участникът трябва да предостави информация и **насоки за логото и препоръчани варианти за употребата в рекламни и корпоративни материали**. В предложението трябва да бъде посочена следната информация за логото – размери, структура, 3D вариант, цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото запазени цветове, варианти на позициониране и съответните за тях цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото), пропорция, типография, запазени шрифтове, Следва да бъдат дадени **насоки за** **ползване на логото в печатни материали** – постер, билборд, ролбанер, брошура, листовка, както и за дигитални материали – интернет страницата, банери, видеоматериали за телевизионно излъчване и интернет съдържание, социални мрежи, както и употреба на логото и слогана върху корпоративни материали като – електронна и хартиена бланка A4, постери, билбордове, Power point презентация, банери, ролбанери, чаши, екоторбички, тениски, химикалки, чадъри, шапки, календари, калъфи за мобилни устройства, стикери, тениски, значки, флашка/преносима памет, канцеларски принадлежности – линии, моливи, тефтери, брошури, флаери, папки, печатни издания, видео- и LEDстени, фотостени, баджове, ленти за баджове, електронни подписи.

* 1. Всяко предложение трябва да се предостави в два варианта – цветен и черно-бял, а файловете да са във формати JPG и PDF. Графичният образ трябва да се характеризира с лаконичност и яснота и да дава възможност да бъде разработен в цялостна система за визуална идентичност.

1. **ОЧАКВАНИ ПРОДУКТИ**

Трябва да бъде създаден **графичен образ, който да включва логото и възможност за интегриране на слоган на български/английски език,**. Логото и слоганът трябва да са разработени и в **насоки за визуална идентичност**.

Проектните предложения трябва да съдържат следните елементи и да са подредени в следния ред:

* 1. Графичен образ, който да включва разработка на логото и възможност за интегриране на слоган в 3D визия на български и на английски език;
  2. **Препоръчани (неизчерпателни) варианти за употребата на логото** и избран допълнително слоган в рекламни и корпоративни материали. В предложението трябва да бъде посочена информация за логото – размери, структура, 3D вариант, цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото запазени цветове, варианти на позициониране и съответните за тях цветови варианти (цветен, черно-бял, негатив, контурен вариант за едноцветно и обемно изобразяване, едноцветен вариант цветове и контури за тъмен светъл и цветен фон, вариант с триизмерно изображение на логото), пропорция, типография, запазени шрифтове, комбинацията с избран слоган, употреба на логото със снимка, размери на фашата, нестандартно приложение на логото, минимален и максимален размер, алтернативна употреба, правилна и неправилна употреба. Следва да бъдат дадени инструкции за ползване на логото и слогана в печатни материали – постер, билборд, ролбанер, брошура, листовка, както и за дигитални материали – интернет страницата за еврото, мобилни приложения, splash screen/начален екран за сайт и мобилни устройства, wallpaper/тапет за компютри и мобилни устройства, банери, видеоматериали за телевизионно излъчване и интернет съдържание, социални мрежи, както и употреба на логото и слогана върху следните корпоративни материали – електронна и хартиена бланка A4 и А3, постери, билбордове, Power point презентация, банери, ролбанери, чаши, екоторбички, тениски, химикалки, чадъри, шапки, календари, калъфи за мобилни устройства, стикери, тениски, значки, флашка/преносима памет, портфейли, гривни-портфейли, канцеларски принадлежности – линии, моливи, тефтери, брошури, флаери, папки, печатни издания, видео- и LEDстени, фотостени, баджове, ленти за баджове, електронни подписи.

1. **ОЧАКВАНИ РЕЗУЛТАТИ И ВЪЗДЕЙСТВИЕ**

Очакваният краен резултат е професионален, иновативен и качествен проект на графичен знак (лого) за Българското председателство на ОЧИС - 2025, изработени по най-високите професионални стандарти.

Кандидатът трябва да генерира атрактивна идея и предложение, които да са ясно разпознаваеми и да спомогнат за популяризиране на Председателството .

При вземането на решение членовете на професионално жури ще се ръководят от следните критерии:

* Съобразяване с идеите и целите, заложени в програмата на Българското председателство на ОЧИС;
* Ясна концепция;
* Яснота и недвусмисленост на посланието;
* Оригинална идея и креативност;
* Художествена и естетическа стойност;
* Лаконичност и яснота на графичния образ;
* Функционалност на логото и възможност за разработване му в цялостна система за визуална идентичност.

1. *Всеки кандидат в конкурса декларира, че е единствен автор/съавтор на представения от него проект, както и че не нарушава авторски права на трети лица. Кандидатите носят отговорност за авторството на логото и при всякакви претенции от страна на трети лица, предявени във връзка с представените от тях проекти.* [↑](#footnote-ref-1)
2. *Да не копира съществуващо лого.* [↑](#footnote-ref-2)